Rikunarita-ORG/Wikinium huggingface dataset:
# Censura in Corea del Nord

|  |  |
| --- | --- |
|  | Quest articol chì l'è scrivuu in lombard, grafia milanesa. |

La censura in Corea del Nord l'è vuna di pussee fort in del mond. Tucc i media del paes hinn controllaa fortement dal govern, e 'l paes el finiss semper in di ultim post di classifegh internazionai per la libertà de stampa: Dal 2002 al 2006 l'è stada quela metuuda pesg, dal 2007 al 2013 la seconda e dal 2015, quand l'Eritra ha abolii la stampa, l'ha toeut el second post.
# Battaja de Caporett

|  |  |
| --- | --- |
|  | Quest articol chì l'è scrivuu in lombard, grafia milanesa. |

La **battaja de Caporett** (al dì d'incoeu in Slovenia), a la fin de ottober del 1917, l'è stada la sconfitta pussee pesanta de l'esercit italian in de la Prima Guerra Mondial.

Dopo che i Todesch e i sò leaa Austriegh eren riessii a sfondà i lign italiann, l'esercit el s'è retiraa in desordin de la ligna de l'Isonz a quella del Tajament, per poeu riessì a fermàss domà in sul Piav.

Dopo de la sconfitta gh'è staa on fracch de cambiament: l'è staa mudaa el governa (Vittorio Emanuele Orlando inscambi del Boselli) e 'l Statt Maggior (el general Armando Diaz inscambi del Luigi Cadorna).
# Ai mè pòpoi

|  |  |
| --- | --- |
|  | Quest articol chì l'è scrivuu in lombard, grafia milanesa. |

**Ai mè pòpoi** (todesch: *An Meine Völker!*, ongares: *Népeimhez!*, cecch: *Mým národům!*, sloven: *Mojim narodom!*, italian: *Ai miei popoli!*) a l'éra el tipegh principi di proclama imperiai de l'Imperi Austriegh prima e de l'Imperi Austro-Ongaregh dopo.

A l'è cognossuu soratutt per vèss staa doperaa in di annonzi de la deciarazion de guerra a la Prussia in del 1866, in del 1914 quand che l'è s'cioppada la guerra con la Serbia e in del 1915 quand che 'l Regn d'Italia l'ha deciaraa guerra al Pajes.

## Riferiment

* Habsburger
# Dwight D. Eisenhower

|  |  |
| --- | --- |
|  | Quest articol chì l'è scrivuu in lombard, grafia milanesa. |

El Dwight D. Eisenhower (1967)
El **Dwight David Eisenhower** (14 de ottober del 1890 - 28 de marz del 1969) l'è staa on politegh e militar american, President del sò paes quell de 34. L'ha ciappaa servizzi el 20 de sgenee del 1953 e l'ha finii el sò mandaa el 20 de sgenee del 1961. L'era del Partii Republegan e 'l vegnìa dal Texas
# Perestrojka

|  |  |
| --- | --- |
|  | Quest articol chì l'è scrivuu in lombard, grafia milanesa. |

Francoboll celebrativ
La **perestrojka** a l'è staa 'n insemma di reformi faa del Mikhail Gorbaciov per l'Union Sovietega cont l'obietiv de reformà la dirigenza e rivà a 'n Stat de diritt socialista. Anca se l'obietiv a l'éra de reformà la società sovietega sènza intaccànn i sò valor, i event han menaa a la desligazion de l'URSS.

## Riferiment

* Peretrojka - Treccani

## Vos corelaa

* Glasnost
* Uskorenie
# Veicol del combater de l'infanteria

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Un BMP-3 de l'Armada russa
Un **veicol del combater de l'infanteria** (*Infantry fighting vehicle* in ingles, breviad *IFV*) a l'è un mez militar con la corazza che l'è doperad per menà in sgir l'infanteria e dàgh sostegn de foeugh diret in bataja. El tratad in sui forze armade convenzionai in Europa i definiss 'me di "veicol blindad del combater pensad soratut per menà in sgir una squadra de infanteria de combater e che 'l gh'ha un cannon organegh de almen 20 ghei e di voeulte un tira-razz anti-carr".

Despess inn el coeur di azzion de l'infanteria mecanizada e inn de spartì di blindad de straport trupe perchè inn pensad anca per tacà in bataja, menter i APC inn pensad domà per defendes in cas de atach. Pussee mobil de 'n carr armad, el gh'ha un autocannon o 'n alter cannon convenzional e gh'hann havud assee de sucess in di armade del mond, che voeulen di veicoi pussee linsger e svelt di carr armad, ma hann superad no del tut i APC, che tegnen un roeul util in varie strategie.

## Riferiment

* Britannica

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Veicol del combater de l'infanteria**

## Vos corelade

* Blindad linsger de l'infanteria
* Veicol blindad del combater
* Veicol de sigurezza interna
* Autoblindo
* Veicol del combater improvisad
* Tank desant
# Regole de Mosca

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

I **regole de Mosca** a inn di regole del polles che inn stade desvilupade in la guerra freggia per i spie e i alter forester che viveven in la capital sovietega.

A inn:

1. Presum nagot
2. Mai andà contra el to istint
3. Tucc inn potenzialment sota el controll aversari
4. Varda mai indree, te see mai deperti
5. Va cont el fluss e scondes dent
6. Varia i to comportament e stà in la soa covertura
7. Fàj sentì compiasud
8. Molesta no l'oposizzion
9. Cata foeura el temp e 'l sit per l'azzion
10. Lassa i to opzzion verte

## Riferiment

* I regole
# President di Stat Unii

|  |  |
| --- | --- |
|  | Quest articol chì l'è scrivuu in lombard, grafia milanesa. |

| President di Stat Unii |
| --- |
| Sigill del President |
| El President Donald Trump |
| Stat | Stat Unii |
| Istituii | 4 de marz del 1789 |
| President | Donald Trump |
| Vicepresident | JD Vance |
| Sed | Cà Bianca |
| Sit web |  |

El **President di Stat Unii** (**President of the United States** o **POTUS** in ingles) l'è 'l capo de Stat e capo del governo di Stat Unii. L'è elegiuu ogni 4 agn dal Consili Elettoral di Stat Unii, a sò voeulta elegiuu di cittadin. El pò vess elegiuu domà per du mandaa.

I sò roeul hinn daa da la Costituzion di Stat Unii, e 'l gh'ha de esercità el poder esecutiv in del respett de la Costituzion. El pò anca vetà ona legg del Congress di Stat Unii, dà l'indult e la grazia ai condannaa e nominà di fonzionari federal.

Da quand che l'è stada publegada la Costituzion, 42 person han tolt la Presidenza, in 55 mandaa da 4 agn. El Grover Cleveland l'è consideraa sia president quell de 22 che de 24 perchè l'ha faa minga du mandaa consecutiv. El Donald Trump l'è consideraa sia president quell de 45 che de 47 perchè l'ha faa minga du mandaa consecutiv.

El president d'incoeu l'è 'l Donald Trump, entraa in carega el 20 de genar del 2025.

## Alter progett

Altri progetti

* Wikiquote
* Wikimedia Commons
* Wikiquote el gh'ha dent citazzion de o su **President di Stat Unii Wikimedia Commons el gh'ha dent imagin o alter archivi su **President di Stat Unii**

## Vos correlaa

* Designated survivor
* Hail to the Chief
# Assede

|  |  |
| --- | --- |
|  | Quell articol qì l'è scrivud in Lombard, cond l'ortografia Scriver Lombard. |

L'assede de Orléans (1428-29)
Un **assede** (o **assedi**) l'è l'insema dei operazion militar qe i è metide in at per circar de conquistar un lœg fortificad.

D'ordinare la zona l'è circondada dei nemix e i è blocade tute i vie de comunegazion ai difensor, qe i circa de fracar ol bloc con dei sortide. A la fin, la fortificazion la sarà conquistada o per fam o per un atac driet. Inscambe, l'assede l'è fracad o cond el rivar d'una armada de socors, o per una sortida dei difensor, o per la fam dei atacants (qe i g'hiva qell problema qé compagn dei difensor).

I prime notizie de assede i vegn jamò da l'Antigitaa: anc'pò i citaa plu antige del Vexin Orient i g'hera dei mure, e donca l'era necessare assediar-le.

L'art de l'assede l'è ciamada poliorcetega.

## Riferiments
# Orghen (arma)

|  |  |
| --- | --- |
|  | Quest articol chì l'è scrivuu in lombard, grafia milanesa. |

L'orghen progettaa del Leonard da Vinci
L'**orghen** a l'è 'n pèzz de artilieria doperaa dal secol XIV al principi del secol XVIII e faa su cont di cann, de solit de s'ciopp, che se pizzaven insemma, per sbarà a la fanteria.

A l'è staa doperaa soratutt di trupp germanich e del Ducaa de Milan, ma el gh'ha avuu no granda diffusion degià che in del temp de carega i sò soldaa eren indifes, soratutt di attacch di picchee.

## Bibliografia

* Giovanni Santi-Mazzini, *La macchina da guerra dal Medioevo al 1914*, Mondadori (Milano, 2006) - ISBN 8837036841

## Vos corelaa

* Orghen a 33 cann del Leonard
# Canton (Svizzera)

|  |  |
| --- | --- |
|  | Quest articol chì l'è scrivuu in lombard, grafia milanesa. |

In Isvizzera, el **Canton** l'è vun di Stat che fann su la Confederazion svizzera.

Tucc i Canton i gh'han ona costituzion, on parlament e on governo, e i competenz cantonaj hinn tucc quei ch'hinn no de la federazion. La Costituzion de la Svizzera la recognoss 26 Canton, 20 hinn di *canton pien*, che manden al Consili di Stat du reppresentant, menter trii hinn di mezz canton, o in manera pussee formala del 1999, "canton con domà la metà di vot cantonai", e manden domà on reppresentant e, in di votazzion federai, cunten a mità.

## Riferiment

* Federalismo svizzero

## Vos corelaa

* Comun (Svizzera)
# Scira

|  |  |
| --- | --- |
|  | Quest articol chì l'è scrivuu in lombard, grafia milanesa. |

La scira de 'na candela fonduda.
**Scira** (o anca *scila*) l'è 'l nomm che ghe demm a la sostanza cavada foeura di avigg e che lor doperen per fà su i fav.

Inoltra in general ghe disom scira a la sostanza che la gh'ha quei caratteristegh chì:

* l'è ladina a temperadura ambient;
* la gh'ha el pont de fusion de circa 43°C;
* l'è minga inscì viscosa quand che la ven fonduda;
* la se deslengua minga in de l'aqua;

La scira, donca, la pò vess natural o artifizzial: de origin animal, vegetal, mineral o frutt de la lavorazion del petroli (compagn de la paraffina).

La gh'ha tanti fonzion, per esempi l'è doperada per i candil.

## El nomm

La parolla *scira* la riva del latin *cēra*, con l'istess significaa. L'è doperada in tutt i lengov romanz (italian, catalan e spagnoeu *cera*, frances *cire*, romen *ceară*, sicilian *cira*, piemontes *sira*, venet *çera*, forlan *cere*, ligur *sèia*, sardegnoeu *gera*). La gh'ha di equivalent in di lengov celtegh (irlandes *céir*, breton *koar*, galles *cwyr*, manx *kere*, cornovajes *kor*, scozzes *cèir*). La vos latina l'è rivada anca in de l'albanes (*qiri*) e in del grech modern (*kerì*).
# Raseborg

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

| Raseborg Comun |
| --- |
|

|  |  |
| --- | --- |
|  |  |
|  |  |

 |
| Raseborg - Sœmeanza |
| Dats aministrativ |
| Nom ofiçal | Raseborgs stad e Raaseporin kaupunki |
| Stat |  Finlandia  |
| Region | Uusimaa |
| Distret |  |
|  | Ekenäs |
| Lengue ofiçai | Lengua svedesa e Lengua finlandesa |
| Nassida | 2009 |
| Politega |
| Sindegh |  |
| Orgen lejislativ | Raseborg municipal council |
| Territore |
| Coordinade | ﻿ / ﻿ |
| OSM | 452116 |
| Superfix | 1 149,36 km² |
| Abitants | 27 209 ab. (31 dicember 2023) |
| Densitaa | 23.67 ab./km² |
| Confin | Hanko, Ingå, Lohja, Salo e Kimitoön |
| Fus orari | UTC+02:00, Ora de l'Eoropa de l'Est e UTC+03:00 |
| Varie |
| Localizazion |
| Raseborg - Localizazion |
| **Sit istituzional** |

**Raseborg** a l'è un comun de la Finlandia, sit in la region de l'Uusimaa, in la veggia provincia de la Finlandia de Sota

El confina con Hanko, Ingå, Lohja, Salo e Kimitoön.

## Ligam de foeura

* Sit ofizzial

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Raseborg**
# Redut nazzional

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Mapa del redut
El **redut nazzional** a l'è stad un sistema de fortifegazzion in pè in l'area alpina de la Svizzera, pensad per difender la Confederazzion de 'n invasion forestera. Fade su a partì del 1800, gh'hann havud un gran desvilup in del mez de la segonda guerra mondial, indova che sota l'Henri Guisan l'è deventad in pratega una dotrina, o ben quella de fermà pussee che se po l'invasor in pianura, per poeu defendés benon in montagna, indova che gh'è la fortifegazzion.

A partì di agn '90, cont el borlà del Pat de Varsavia e 'l calà de 'n ris'c de invasion la pupart de 'sti fortifegazzion a inn stade desmetude, con la fin definitiva del sistema in del 2011.

## Riferiment

* DSS

## Vos corelade

* Reduta
* Vall Alpin del Litori
# Forze de Defesa de Israell

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Bandera de l'IDF
I **Forze de Defesa de Israell** (*צבא ההגנה לישראל* in ebraich, despess ciamade cont el nom ingles de *Israel Defence Forces*) a inn i forze armade del Stat de Israell. Fondade in del 1948 per garantì la sigurezza e l'integrità territorial del Pajes, a l'era l'union di milizzie sgiudee pussee important de l'epoca e l'è, al dì d'incoeu, una forza assee specializzada e che la gh'ha la coscrizzion, sia di omen che di done. La gh'ha circa 175'000 soldad ativ e 445'000 reservista.

Israell a l'è cognossud per la soa industria de la defesa e donca l'IDF la gh'ha tanc de armament nazzional, compagn del carr armad Merkava, el veicol de straport Namer, el sistema anti-missil Cupola de Ferr, i missil Python, Flizza, Spike e Jericho.

A inn partide in Zro'a Ha-Yabasha (armada), Heyl Ha'Avir (aeronautega militar), Heil HaYam HaYisraeli (marina militar) e Aman (servizzi secret).

## Ligam de foeura

* Sit ofizzial

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Forze de Defesa de Israel**

## Vos corelade

* Guardia de la Knesset
* Polizzia israeliana
* Krav Maga
* Haganah
* Irgun
# Elezzion presidenziai di Stat Unid del 2020

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

| Elezzion presidenziai di Stat Unid del 2020 |
| --- |
| Data | 3 de november del 2020 |
|  |  |  |
|  |  |  |
| Candidads | **Joe Biden** | Donald Trump |
| Partid | **Partid Democrategh** | Partid Republegan |
| Voti | **81 283 48551,4 % | 74 223 744 *46,9 %* |
| Grands eletor | **306** | 232 |
|  |
| President de prima |
| Donald Trump |
|  2016 2024  |

I **Elezzion presidenziai di Stat Unid del 2020** gh'è stad el 3 de november 2020 e inn stad i elezzion quei de 59 per el President di Stat Unid. Hann vist la vitoria del candidad democrategh Joe Biden, in ticket con la Kamala Harris, e inn stad propi caratterizzad de la contemporanea pandemia, che l'ha menad a un gran aument del vot per posta.

La vitoria del Biden l'ha interot una tradizzion de 28 agn de rielezzion del president che 'l sortiva e l'è stada missa in dubi del Donald Trump, che l'ha parlad de broeuj e l'ha fad una mota de cause per fà invalidà i elezzion, per la pupart trasad via.

Oltra ai democrategh e ai republegan i unegh che hann podud candidàss in tucc i 50 Stat inn stad i Libertarian, che candidaven la Jo Jorgensen.

## Riferiment

* Hindustan Times

## Alter proget

Altri progetti

* Wikiquote
* Wikinotizie
* Wikimedia Commons
* Wikiquote el gh'ha dent citazzion de o su **Elezzion presidenziai di Stat Unid del 2020 Wikinotizie el gh'ha dent notizzie in su **Elezzion presidenziai di Stat Unid del 2020 Wikimedia Commons el gh'ha dent imagin o alter archivi su **Elezzion presidenziai di Stat Unid del 2020**
# Leibnitz

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

| Leibnitz Comun |
| --- |
|

|  |  |
| --- | --- |
|  |  |
|  |  |

 |
| Leibnitz - Sœmeanza |
| Dats aministrativ |
| Nom ofiçal | Leibnitz |
| Stat |  Austria |
| Land |  Stiria |
| Distret | Distret de Leibnitz |
| Politega |
| Sindegh |  |
| Territore |
| Coordinade | ﻿ / ﻿ |
| OSM | 3820052 |
| Voltituden | 275 e 270 m s.l.m |
| Superfix | 23,52 km² |
| Abitants | 13 014 ab. (1º genar 2023) |
| Densitaa | 553.32 ab./km² |
| Confin | Tillmitsch |
| Fus orari |  |
| Varie |
| Prefiss | 03452 |
| Codex postal | 8430, 8435, 8462 e 8451 |
| Codex SA | 61053 |
| Localizazion |
| **Sit istituzional** |

**Leibnitz** a l'è un comun del Distret de Leibnitz, cont una popolazzion de 13014 abitant.

## Riferiment

* FOTW

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Leibnitz**